தா. சிறீதேவி

தா. சிறீதேவி (D. Sreedevi)(28 ஏப்ரல் 1939 - 5 மார்ச் 2018) கேரளாவைச் சேர்ந்த ஓர் இந்திய வழக்கறிஞரும், நீதிபதியும் சமூக ஆர்வலரும் ஆவார். இவர் கேரள மகளிர் ஆணையத்தின் தலைவராக இரண்டு முறை இருந்தார்.

 இளமை 
தா. சிறீதேவி 1939ஆம் ஆண்டு திருவனந்தபுரத்தில் உள்ள சிராயின்கீழ் என்ற இடத்தில் ஆசிரியர்களான தாமோதரன்-ஜானகி அம்மா ஆகியோருக்கு மகளாகப் பிறந்தார். திருவனந்தபுரம் என். எசு. எசு. கல்லூரியில் முன் பட்டப்படிப்புக்குப் பிறகு, கொல்லம் சிறீ நாராயணா கல்லூரியில் பட்டம் பெற்றார். பின்னர் இளங்கலைச் சட்டப் படிப்பினை. திருவனந்தபுரம் அரசு சட்டக் கல்லூரியில் முடித்தார்.

 தொழில் 
சிறீதேவி வழக்கறிஞராகப் பதிவுசெய்து 1962ஆம் ஆண்டு திருவனந்தபுரத்தில் தனது பயிற்சியைத் தொடங்கினார். இவர் கேரளா நீதித்துறையின் கீழ் தனது சட்ட வாழ்க்கையைத் தொடங்கினார். 1971ஆம் ஆண்டு கேரளத் துணை நீதித்துறை சேவைகளில் கொட்டாரக்கராவில் முன்சிப் ஆக நியமிக்கப்பட்டார். 1984ஆம் ஆண்டு மாவட்ட & அமர்வு நீதிபதியாகப் பதவி உயர்வு பெற்றார். பின்னர் சிறீதேவி, சனவரி 14, 1997 அன்று கேரள உயர் நீதிமன்ற நீதிபதியாகப் பதவி உயர்த்தப்பட்டார். இவர் ஏப்ரல் 28, 2001 அன்று உயர் நீதிமன்ற நீதிபதியாக ஓய்வு பெற்றார்.

 கேரள மகளிர் ஆணையத்தின் தலைவர் 
சிறீதேவி மார்ச் 21, 2001 அன்று கேரள மகளிர் ஆணையத்தின் தலைவராக ஆனார். மேலும் மே 12, 2002 வரை தா. தேவி, வழக்கறிஞர் நஃபீசத் பீவி, வழக்கறிஞர் கே. சாந்தகுமாரி, திருமதி. பி. கே. சைனபா, பேராசிரியர் பி. கௌரி, பேராசிரியை மோனம்மா கொக்காட் ஆகியோர் ஆணையத்தின் உறுப்பினர்களாக இருந்தனர். தா. தேவி, பி. கே. சைனபா, ருக்மணி பாசுகரன், பேராசிரியர் மீனாட்சி தம்பான் (02-03-2007 முதல் 15-07-2011 வரை) நூர்பீனா ரசீத் (16-08-2011 முதல் 01-03-2012 வரை) ஆகியோர் உறுப்பினர்களாக இருந்தனர்.

நீதிபதி சிறீதேவியின் சட்ட நிபுணத்துவம் துன்பத்தில் உள்ள பெண்களுக்கு நீதி கிடைப்பதை உறுதி செய்வதில் முக்கியப் பங்கு வகித்ததாகவும், பெண்களுக்கு அதிகாரமளிப்பதில் இவருடைய முயற்சிகள் மற்றவர்களுக்கு ஒரு முன்மாதிரியாக இருப்பதாகவும் எம். சி. ஜோசபின் கூறினார்.

 தனிப்பட்ட வாழ்க்கை 
சிறீதேவி நன்கு அறியப்பட்ட வழக்கறிஞரான யு. பாலாஜியை மணந்தார். 2021ஆம் ஆண்டில், இவரின் மகன் பசந்த் பாலாஜி கேரள உயர் நீதிமன்றத்தின் கூடுதல் நீதிபதியாக நியமிக்கப்பட்டார்.

 சுயசரிதை 
சிறீதேவியின் சுயசரிதை ஆஜன்ம நியோகம் என்று பெயரிடப்பட்டுள்ளது. இது ஒரு வாழ்நாள் பணி என மொழிபெயர்க்கப்பட்டுள்ளது."Justice D Sreedevi passes away". The Times of India. 6 March 2018. Retrieved 6 March 2018.

 விருதுகள் 

 சிறந்த சமூக சேவையாளருக்கான அக்கம்மா செரியன் விருது (2009).
 குரு வந்தனம் விருது ஆசான் நிறுவனத்தால் நிறுவப்பட்டது.
 பி. என். பணிக்கர் குடும்ப நல விருது"Former chairperson of the Kerala Women's Commission Justice Sreedevi passes away". The New Indian Express. 6 March 2018. Archived from the original on 6 March 2018. Retrieved 6 March 2018.

 இறப்பு 
சிறீதேவி கல்லீரல் செயலிழப்பால் திடீரென மார்ச் 5, 2018 அன்று தனது 78 வயதில் இறந்தார்.

 மேற்கோள்கள் 

பகுப்பு:21-ஆம் நூற்றாண்டு இந்திய நீதிபதிகள்
பகுப்பு:இந்தியப் பெண் செயற்பாட்டாளர்கள்
பகுப்பு:2018 இறப்புகள்
பகுப்பு:1939 பிறப்புகள்